मां के जयकारों से गूंजा पंडाल
बलदेवकांप्लेक्स शॉप कीपर एसोसिएशन की ओर से शुक्रवार रात मां भगवती की चौंकी का आयोजन किया गया। समस्त दुकानदारों की ओर से मां भगवती के दरबार में गणपति पूजन कर ज्योति प्रज्जवलित की गई।
गौ सेवा सत्संग मंडल के गायक अशोक चंचल ने रंग बरसे दरबार मईयां जी तेरे रंग बरसे.. भेंटों से माता की चौंकी का आगाज किया। भजन गायक हर्ष शर्मा ने की भेंटों पर पूरा पंडाल मां भगवती के जयकारों से गूंज उठा। एसोसिएशन अध्यक्ष हरविंदर गागी ने कहा कि नववर्ष के आगमन पर प्रत्येक वर्ष सुख शांति के लिए मां भगवती की चौंकी करवाई जाती है। एसोसिएशन की ओर से गायकों को मां भगवती की चुनरी देकर सम्मानित किया गया। इस अवसर पर विनोद गर्ग, प्रवीन जिंदल, विनोद गोयल, मनमोहन जिंदल, तीर्थ गोयल, नीरज शर्मा, गुरदेव सिंह, रजिंदर कुमार पप्पी, अशोक बावा, नरेश अरोड़ा नरेश मित्तल आदि उपस्थित थे।
भजन गायक हर्ष शर्मा को सम्मानित करते एसोसिएशन के सदस्य।
भागवत कथा के समापन पर यज्ञ में आहुतियां डालते श्रद्धालु।
मोगा | गीताजयंती के उपलक्ष्य में गोपाल गोशाला में चल रही 7 दिवसीय श्रीमद्भागवत कथा के समापन पर हवन यज्ञ कर अमन शांति की कामना के लिए आहुतियां डाली गई। पंडित पवन कौशिक की अध्यक्षता में यजमानों ने वैदिक मंत्रोच्चारण के साथ यज्ञ में आहुतियां डाली। चित्रकुट से पधारे ऋषि जी महाराज ने कहा कि युवा पीढ़ी को सामाजिक कुरीतियों से बचाने के लिए सत्संग ही एक ऐसा माध्यम है जिसमें आकर हम बच्चों को अच्छे संस्कार धर्म की जानकारी दे सकते हैं। गोशाला अध्यक्ष चमन लाल गोयल ने बताया कि शहर की सबसे बड़ी गोपाल गोशाला में 900 के करीब गोवंश की सेवा की जाती है। इस अवसर पर रमन गोयल, रविंदर गोयल, रिदेश सिंगला, प्रमोद गोयल, एसके बांसल, परमजीत गर्ग, मदन लाल अरोड़ा, धर्मपाल गुप्ता,, आशीष अग्रवाल, उधम मंगला, प्रोमिला मोनराय आदि उपस्थित थे। (शिवा)
hin_Deva hin_Deva hin_Deva hin_Deva hin_Deva hin_Deva